Rock Goddess

Rock Goddess er et engelsk heavy metal-band som oppnådde kultstatus tidlig på 1980-tallet som en del av New Wave of British Heavy Metal. Bandet ble stiftet i Wandsworth, London i 1977 av søstrene Jody og Julie Turner da de var henholdsvis 13 og 9. De ga ut debuten sin Rock Goddess i 1983 med Jody på gitar, Julie på trommer og Tracey Lamb, som senere skulle bli med i Girlschool, på bass. Til oppfølgeren Hell Hath No Fury (1984) var Lamb erstattet av Dee O'Malley. Rock Goddess delte headlinerstatus på turne med Y&T og Iron Maiden i Storbritannia og Saxon i Frankrike. På det tredje albumet, Young And Free (1987) var bassisten Julia Longman. De hadde dessuten keyboardisten Becky Axten med i bandet. Bandet ble oppløst like etterpå, men gjenforent i 2013 med en EP-utgivelse i 2017.

Diskografi 
Album
 Rock Goddess (1983)
 Hell Hath No Fury (1984)
 Young and Free (1987)
 This Time (2019)
EP
 It's More Than Rock and Roll (2017)
Singler
 «Heavy Metal Rock 'n' Roll» / «Satisfied Then Crucified» (1982) fra Rock Goddess
 «My Angel» / «In the Heat of the Night» (1983) fra Rock Goddess
 «I Didn't Know I Loved You (Till I Saw You Rock and Roll)» (Gary Glitter-cover) / «Hell Hath No Fury» (1984) fra	Hell Hath No Fury
 «Love Has Passed Me By»/ «Jerry» (1986) fra Young and Free

Referanser

Eksterne lenker 
 
 

Britiske tradisjonell metal-band
Band etablert i 1977
1977 i England